La segona edició de la Cerdanya Cycle Tour acull a 500 ciclistes | NacióCerdanya
La segona edició de la Cerdanya Cycle Tour acull a 500 ciclistes
Knut Sande i Janne Smauget guanyen la prova ceretana
Jonas Orset i Siv Elin Saeteren es mantenen líders del Gran Fondo World Tour
Redacció | 05/09/2017 a les 10:22h
Arxivat a: Esports, Cerdanya, Alp, cicloturisme, La Cerdanya Cycle Tour, ciclisme
Una ascensió als ports de la Cerdanya durant la prova | Twitter / @GFworldtour
Les muntanyes de la Cerdanya van acollir aquest diumenge la segona edició de La Cerdanya Cycle Tour, prova cicloturista que pertany al Grand Fondo World Tour. Va ser una prova amb tres distàncies disponibles, amb sortida i arribada a Alp. El recorregut més llarg va ser de 200 quilòmetres i 3.690 metres de desnivell, amb pujades a Lles de Cerdanya, el Coll de la Llosa, el punt més alt de la cursa amb 1.866 metres, i la definitiva collada de Toses.
L'arribada va estar molt ajustada i es va necessitar la photofinish per veure que el guanyador va ser el noruec Knut Sande, per davant de Sebastien Pillon i Jonas Orset. Aquest últim es manté líder masculí del Gran Fondo World Tour.
En la categoria femenina, també segueix líder la noruega Siv Elin Saeteren, tot i que la vencedora a la Cerdanya va ser una altra noruega, Janne Smauget. Fins a 500 participants en les diferents distàncies van omplir la comarca de ciclisme.
La Cerdanya Cycle Tour arriba aquest diumenge amb novetats importants
La Volta a Espanya passa per la Cerdanya
La Cerdanya Cycle Tour se celebrarà el 3 de setembre i ho farà amb novetats
La ruta pirinenca de les Tres Nacions reuneix a Puigcerdà 800 ciclistes
La Volta Ciclista a Catalunya, aquesta setmana per terres cerdanes
​La Cerdanya es posa a córrer aquest cap de setmana